CELEX: 62015CN0051
Language: fi
Date: 2015-02-06 00:00:00
Title: Asia C-61/15: Ennakkoratkaisupyyntö, jonka Oberlandesgericht Celle (Saksa) on esittänyt 6.2.2015 – Remondis GmbH & Co. KG Region Nord v. Region Hannover

11.5.2015   
            
            
               FI
            
            
               Euroopan unionin virallinen lehti
            
            
               C 155/10
            
         Ennakkoratkaisupyyntö, jonka Oberlandesgericht Celle (Saksa) on esittänyt 6.2.2015 – Remondis GmbH & Co. KG Region Nord v. Region Hannover
   (Asia C-61/15)
   (2015/C 155/11)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberlandesgericht Celle
   
      Pääasian asianosaiset
   
   
      Kantaja: Remondis GmbH & Co. KG Region Nord
   
      Vastaaja: Region Hannover
   
      Muu osapuoli: Zweckverband Abfallwirtschaft Region Hannover
   
      Ennakkoratkaisukysymykset
   
   
               1)
            
            
               Onko kahden alueellisen tai paikallisen julkisyhteisön välinen sopimus, jonka mukaan kyseiset julkisyhteisöt perustavat perussopimuksella yhteisen kuntayhtymän, joka on oikeussubjekti ja joka ottaa vastedes huolehtiakseen omalla vastuullaan tietyistä tehtävistä, jotka ovat siihen saakka kuuluneet kyseisille kuntayhtymään osallistuville julkisyhteisöille, julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (1) 1 artiklan 2 kohdan a alakohdassa tarkoitettu ”julkisia hankintoja koskeva sopimus”, jos tehtävien siirtäminen koskee kyseisessä direktiivissä tarkoitettuja palveluja ja tapahtuu vastiketta vastaan, kuntayhtymä hoitaa tehtäviä, jotka menevät pidemmälle kuin kyseisille julkisyhteisöille aikaisemmin kuuluneet tehtävät, ja tehtävien siirtäminen ei kuulu ”kumpaakaan niistä kahdesta hankintojen tyypistä”, jotka unionin tuomioistuimen oikeuskäytännön (viimeksi tuomio Piepenbrock, C-386/11, (2) 33 kohta ja sitä seuraavat kohdat) mukaan ovat tosin julkisten yksikköjen tekemiä sopimuksia mutta jotka jäävät julkisia hankintoja koskevan unionin oikeuden soveltamisalan ulkopuolelle?
            
         
               2)
            
            
               Jos ensimmäiseen kysymykseen vastataan myöntävästi: Ratkaistaanko kysymys siitä, jääkö kuntayhtymän perustaminen ja siihen liittyvä tehtävien siirtäminen kyseiselle kuntayhtymällä poikkeuksellisesti julkisia hankintoja koskevan unionin oikeuden soveltamisalan ulkopuolelle, niiden periaatteiden perusteella, jotka unionin tuomioistuin on vahvistanut julkisen yksikön ja siihen nähden oikeudellisesti erillisen henkilön välillä tehtyjen sopimusten osalta ja joiden mukaan julkisia hankintoja koskevaa unionin oikeutta ei sovelleta, kun yksiköllä on tähän henkilöön vastaava määräysvalta kuin sillä on omiin yksikköihinsä ja kun mainittu henkilö harjoittaa pääosaa toiminnastaan sen omistavan yksikön tai sen omistavien yksikköjen kanssa (ks. vastaavasti mm. tuomio Teckal, C-107/98, (3) 50 kohta), vai onko sitä vastoin sovellettava periaatteita, jotka unionin yleinen tuomioistuin on vahvistanut sellaisen julkisten yksikköjen välisen yhteistyön aloittamisesta tehtyjen sopimusten osalta, jolla varmistetaan niille yhteisen julkisen palvelun tehtävän suorittaminen (tästä tuomio Ordine degli Ingegneri della Provincia di Lecce ym., C-159/11, (4) 34 kohta)?
            
         
      (1)  EUVL L 134, s. 114.
   
      (2)  EU:C:2013:385.
   
      (3)  EU:C:1999:562.
   
      (4)  EU:C:2012:817.